section_heading: Tijek događaja na bojištu
paragraph_text: Nakon neuspješnih dugotrajnih pregovora s hrvatskom stranom, JNA je odlučila dignuti u zrak objekte. Prije detonacija oficiri JNA povukli su se na Krpel, a otamo su helikopterom odletjeli na slunjski poligon. Poručnik JNA Drašković minirao je skladišta eksplozivom sa satnim mehanizmom namještenim da eksplodira svakih 15 minuta. Bezočni oficiri ostavili su u skladištu prestrašene ročnike JNA koji koji nisu znali što im nadređeni čine. Mještani su primili nesretne vojnike i odveli ih do policijske ispostave PI Josipdol. Pripadnici JNA iz skladišta Oštarije II zapalili su u 9 sati skladišta i opremu. Istovremeno u nizu eksplodiralo je u skladištu Oštarije I. Neželjeni scenarij se dogodio. Detonacije su teško oštetile stambene i gospodarske zgrade na području Oštarija. Vojarna je sravnjena sa zemljom. Najveće skladište 5. armijske oblasti gotovo potpuno je uništeno. Detonacije su odjekivale sve do kasnog poslijepodneva.<ref>Borna Marinić: Eksplozija vojarne JNA u Oštarijama  Dogodilo se na današnji dan. 13. listopada 2014. . Pristupljeno 24. rujna 2020.<ref>OgPortal: [https://ogportal.com/2017/10/13/eksplozije-u-ostarijama/ ''Eksplozije u Oštarijama – 1991. godina ''] OgPortal. 13. listopada 2017. . Pristupljeno 24. rujna 2020.